Ragnar Nygren

Ragnar Fredrik Nygren, også kjent som «Rock-Ragge» (født 13. desember 1938 i Stockholm, død 2. april 2011 i Sollefteå), var en svensk musiker som slo igjennom nasjonalt i 1957. Det egne bandet som ble startet samme år het Rock-Ragge & His Four Comets og den første spillingen, som var på Nalen, ble en stor suksess. Samme år spilte bandet inn sin første EP-plate, på Decca-etiketten, med «Teach You To Rock», «Be-Bop-a-Lula», «Blue Jean Bop» og «Ballroom Baby». I alt fem EP-plater ble utgitt det året. 

Et lite bevis på Rock-Ragges påvirkning på den svenske rocken er et sitat fra Jerry Williams:
''«Ingen brädade Rock-Ragge på Nalen».

På 1970-tallet slo Rockfolket, med Rock-Ragge som en av frontfigurene, igjennom i Sverige med en blanding av rock'n'roll og spex (en form av muntert amatørteater).

Han gikk bort 2. april 2011 på Sollefteå sykehus etter en lengre tids kamp mot kreft

Referanser 

Svenske sangere
Personer fra Sollefteå